Eksplozija bombe kašikare na prozoru novinara
Novinar nedeljnika "Vreme" Dejan Anastasijević izjavio je danas u Beogradu da noćašnji bombaški napad na njegov stan nije napad samo na
MUP Srbije saopštio je danas da je eksplodirala bomba isprede stana novinara Dejana Atanasijevića, ali da povređenih nije bilo. Do eksplozije ručne bombe " kašikare" došlo je u 2:50, na simsu prozora stana novinara "Vremena" Anastasijevića, u ulici Hadži Đerina 14. Stan se nalazi u prizemlju. Na lice mesta izašle su specijalizovane ekipe MUP-a Republike Srbije i na uviđaju je konstatovano da je za sada NN lice postavilo ručnu bombu ,kašikaru" na sims prozora stana koji se nalazi u prizemlju. Usled detonacije došlo je do oštećenja prozora spavaće sobe, fasade oko prozora, kao i oštećenja putničkih vozila, koja su se nalazila na ulici ispred zgrade. Povređenih lica nije bilo. Policija preduzima sve potrebne radnje na rasvetljavanju ovog događaja, kao i identifikaciji lica koje je izvršilo ovo delo. Novinar nedeljnika "Vreme" Dejan Anastasijević izjavio je danas u Beogradu da noćašnji bombaški napad na njegov stan nije napad samo na njega, "već čin terorizma uperen protiv društva i države". "Pretpostavljam da je napadač neko kome sam svojim istupima duže vreme išao na živce, pa je odlučio da reaguje posle mog gostovanja u emisiji "Kažiprst" na televziji B92", rekao je Anastasijević na konferenciji za novinare u redakciji nedeljnika "Vreme". On je dodao da su to samo pretpostavke, a da će istraga pokazati ko je ivršio napad i zašto. Anastasijević je ocenio da u poslednje vreme svojim tekstovima "nije direktno išao na neku ličnost", već da je bio meta zbog svog celokupnog stava i rada. "Ovo je napad na profesiju i sve ljude koji slično misle", ocenio je Anastasijević i dodao da policija "nije ovo shvatila kao rutinsku stvar, već je celokupnim ponašanjem pokazala da ovo doživljava kao slučaj od najvišeg prioriteta". Anastasijević je naveo da nije prvi novinar koji je napadnut, ali da se nada da će biti poslednji, jer je "pravi trenutak da se povuće crta" Glavni i odgovorni urednik nedeljnika "Vreme" Dragoljub Žarković ocenio je danas da podmetanje bombe ispred stana novinara Dejana Anastasijevića predstavlja pokušaj ubistva. On je ocenio da ceo slučaj najverovatnije ima veze sa gostovanjem Anastasjevića u emisiji "Kažiprst" na radiju B92 u kojoj je on govorio o suđenju i presudi grupi Škorpiona. Žarković je naglasio da je neko nakon te emisije, u četvrtak, pokušao da se u redakciji "Vremena" raspita bliže o Anastasijeviću i njegovoj rodbini. Predsednica Nezavisnog udruženja novinara Srbije (NUNS) Nadežda Gaće najoštrije je danas osudila podmetanje bombe ispred stana novinara nedeljnika "Vreme" Dejana Anastasijevića i zatražila energičnu reakciju policije kako bi počinioci što pre bili pronađeni. Prema njenim rečima, političari su tvorci novih konzervativnih ideja u Srbiji gde se pokušava sprečiti da ljudi a pogotovu novinari imaju i iznose svoja mišljenja. Novinar nedeljnika "Vreme" Miloš Vasić ocenio je danas da bacanje bombe na stan u kojem živi novinar Dejan Anastasijević predstavlja čin političkog terorizma čiji je motiv da se ućutkaju oni koji drugačije misle. Ako se ne rasvetli taj pokušaj ubistva, mi ćemo smatrati državu odgovornom. Prema njegoim rečima, ministar policije Dragan Jočić i šef BIA Rade Bulatović sada treba da "vide šta će dalje sa tim". Vasić je naglasio da se za sada ne zna neposredan povod i motiv napada ali da je indikativno to što se neko nakon gostovanja Anastasijevića u emisiji "Kažiprst" raspitivao za njegovu adresu i porodicu. Vlada Srbije najoštrije osuđuje bombaški napad na stan novinara nedeljnika "Vreme" Dejana Anastasijevića, rekao je danas predsednik Vlade Vojislav Koštunica. Predsednik Vlade je naveo da mediji u Srbiji imaju "potpunu slobodu izražavanja, ali da je od najveće važnosti da svi novinari imaju i punu bezbednost". "Vlada Srbije će uraditi sve što je potrebno da se u punoj meri ostvari bezbedost svih novinara u Srbiji", naveo je Koštunica. Predsednik Srbije Boris Tadić izjavio je danas da je bombaški napad na stan novinara nedeljnika Vreme Dejana Anastasijevića u Beogradu "akt najviše državne opasnosti, jer pokušaj ubistva novinara nije samo pucanje na javnu reč već napad na državu". Tadić je prilikom posete redakciji lista Vreme rekao će od Ministarstva unutrašnjih poslova Srbije i Vlade Srbije zahtevati "istragu i akciju na najvišem mogućem nvou". Predsednik Srbije je dodao da svako ko pokuša da ubije novinara mora biti najstrožije kažnejn. "Reakcija države mora biti najjača moguća. Podsetiću da ovakvi pokušaji zločina jesu i pokušaji da se Srbija vrati u devedesete godine i u vreme rata", rekao je Tadić. On je ocenio da je poseban problem što" svi poslanici javne reči ne ustaju protiv ovakvih akata svom snagom. Dejan Anastasijević je dugogodišnji novinar nedeljnika "Vreme", bio je izveštač sa ratišta na prostorima bivše Jugoslavije devedesetih godina, svedočio je u Hagu na suđenju Slobodanu Miloševiću,i poslednjih godina angažovano pisao o kriminalu i ratnim zločinima. Za analitički i hrabar pristup novinarstvu, Anastasijević je dobio više novinarskih nagrada, uključujući nagradu NUNS-a, "Dušan Bogavac" i "Staša Marinković" Anastasijević je poznat po svojim tekstovima o bezbednosnim snagama Srbije, kao i o člancima o ratnim zločinima, u poslednje vreme posebno o slučaju "Škorpiona" i braće Bitići. U emisiji "Kažiprst" 11. aprila na radija B 92, Anastasijević je kritički govorio o nedavnoj presudi "Škorpionima", po zakonu iz 1995. godine, kada je maksimalna kazna za ubistvo bila 20 godina zatvora. Između ostalog, Anastasijević je rekao,da postoje zapisnici sa Vrhovnog saveta odbrane koji daju drugačiju sliku povezanosti državnih organa Srbije sa ratom u BiH. "Ljudi koji su videli te zapisnike kažu da tamo ima svašta iz čega bi se moglo videti da su pojedini organi države Srbije, pre svega vojska, tajne službe i policija, bili mnogo vise angažovani u ratu u Bosni nego što je to predstavljeno ne samo u javnosti, nego i pred Međunarodnim sudom pravde u Hagu", rekao je on. Anastasijević je izveštavao je o ratnim zločinima počinjenim nad albanskim stanovništvom na Kosovu tokom 1998. godine, zbog čega je bio krivično gonjen od strane režima Slobodana Miloševića pod optužbom da "širi dezinformacije i pomaže teroristima". Anastasijević je bio osuđivan i za klevetu po privatnoj krivičnoj tužbi kompanije "Pink internešnel" zbog teksta "Dokumenti o nastanku imperije Pink" objavljene u "Vremenu". Dejan Anastasievoć je dobitnik više novinarskih nagrada, uključujući nagradu NUNS-a, "Dušan Bogavac" i "Staša Marinković".